《秀峰轩》
宋代·焦千之

可怜均是山中寺，惟有幽轩对此山。云拥秀峰来户外，烟和浓翠入窗间。

回环似觉天形曲，登眺应疑地势悭。他景纵能穷目力，争如疏静养疏闲。

作者简介：宋焦陂人，寄居丹徒，字伯强。曾从欧阳修学，称高弟。弃科举学，专意经术。仁宗嘉祐六年举经义赴京，馆太学，试舍人院赐出身。为国子监直讲。英宗治平三年，以殿中丞出知乐清县，莅事精明，创学校以教邑人。后移知无锡，入为大理寺丞。